- Üstökös! - Halkabban, Bani!
Ne zajongj, felébreszted a nagyszüleidet!
Üstökös!
A NETFLIX SAJÁT GYÁRTÁSÚ SOROZATA
Ugyanaz a módszer.
Mindig jómódú, idős embereket szemelnek ki maguknak.
Ők tették.
Azt is tudták, hogy a többiek nincsenek itthon.
Lehet, hogy volt egy belső emberük, talán a gondnok.
De a gondnokkal is végeztek.
Már egy évtizede a családnak dolgozott.
- Jacob! - Igen?
Mi a helyzet?
Hasonló támadás történt,
de ezúttal másfajta olajat használtak.
Az áldozatok hat-hét órája lehettek halottak, amikor rájuk találtak.
Ezek szerint…
megszöktek, és három órán belül elkövették a gyilkosságokat?
Hol van Szubas?
Ki foglalkozik a sajtóval?
- Manohar, uram. - Értem.
Nem akarlak bántani benneteket.
De a törzsetek ezt most nagyon elcseszte,
szóval nem leszek kíméletes.
Gyere ide!
Gyerünk!
Mondd csak,
hol vannak a haverjaid?
Hol van Dzsugnu és Azad?
Áruld el!
Hol a többi bandatag? Beszélj már!
Uram, én nem vagyok bandatag,
és semmit nem tudok Dzsugnuról és Azadról.
Azt hiszed, hogy beveszem ezt a szarságot?
Ez hát a Delhi rendőrség hanyagságának eredménye:
tegnap megszökött a két törzsi gyanúsított,
és négy órával később ismét brutális gyilkosság történt.
Újabb idős házaspárral végeztek,
és az emberek kezdik elveszteni a rendőrségbe vetett hitüket.
Ki vállalja a felelősséget, ha a rendőrség képtelen megvédeni minket?
Ők tehetnek arról, hogy a Kaccsa-Banyian tagjai még szabadlábon vannak.
Éljen India!
Mit csinált, amikor megszöktek?
Épp telefonáltam.
Egy többszörös gyilkossági ügy két gyanúsítottja megszökött az őrizetéből,
és az éjjel három újabb gyilkosság történt,
maga pedig telefonált?
Muszáj volt telefonálnia?
Nem, asszonyom.
Kurvára fel kellene függesztenem magát.
Tűnjön innen, és ne is kerüljön ma a szemem elé!
És töröltem az eltávozását. Lelépni!
DELHI RENDŐRSÉG
CSAKIS AZ IGAZSÁG GYŐZEDELMESKEDHET
Asszonyom, a lábnyomok alapján úgy tűnik,
legalább három elkövető volt.
És volt menekülőjárművük is,
azaz még egy személy várt rájuk odakint.
Tehát legalább négyen-öten vannak.
Mintha túl könnyű dolguk lenne, nem?
Ennyi bűntény, és még egyetlen hibát sem követtek el…
Valamit nem veszünk észre.
Nem bíznak bennünk az emberek.
A lakóparki ingatlanok
és a bungalók tulajai biztonsági őröket alkalmaznak.
Felhívott a főkapitány.
Mr. Csadda és Szubas ki fog szedni valamit a többiekből.
Jól van.
Viszlát! Maradjon csak!
Mondjatok igazat, rendőrök!
IDŐSEKET MENTENI!
Mondjatok igazat, rendőrök!
Csak ezt akarjuk!
A Delhi rendőrségnek el kell árulnia az igazságot!
Ők a legkorruptabbak! Miért nem fogták még el a bűnösöket?
- Meddig kell még… - Egy csomó embert megöltek!
Mit csinál a rendőrség?
Ha a Kaccsa-Banyian banda újra lecsap,
azt sose bocsátjuk meg nekik!
Mondjatok igazat, rendőrök!
ÉBRESZTŐ! KAPJÁTOK EL A GYILKOSOKAT!
Árulja el, mit tudnak, asszonyom!
Miért nem adnak ki hivatalos közleményt?
Mi a véleménye?
Mi a véleménye a törzsi bandákról?
Van még néhány hiányzó tárgy. Eltűnt anya egyik medálja…
és az egyik arckréme is.
Milyen medál?
Arany. Régi családi örökség.
Anya szinte sose vette le.
És az egyik drága arckrém,
amit az ágya mellett tartott.
Miért kell valakinek egy arckrém?
Van esetleg fényképe a medálról és a többi ékszerről?
Tessék!
Anya itt is azt viseli.
A fotók segítségével akarják visszaszerezni az ékszereket?
A lopott tárgyak bizonyítékok.
A rendőrségi eljárás szerint
minden ékszerüzletnek elküldjük a fotókat.
Küldje át őket, kérem!
És jártam a bankban is:
tessék, apa számlakivonata.
Pár nappal az eset előtt felvett 200 000 rúpiát.
Tudnak már valamit a gyilkosokról?
Nem.
Áruld el!
Hé!
Kezdj beszélni!
Áruld el, hol vannak!
- Köpni fog. - Engedjen el!
Tud ez mindenről.
Áruld el!
- Van egy hely, ami… - Hé!
Hé, te!
Mit mondtál?
Ismételd csak meg!
- Semmit, uram. - Mit mondtál?
Áruld el!
Hogy most megvernek minket, de aztán enni is kapunk majd.
Hülyének nézel minket?
Vigye arrébb, és kérdezze meg újra!
Biztos, hogy köpni fog.
Gyerünk! Gyere csak!
Beszélj!
Mit mondott apád?
Áruld el, mit mondott!
Beszélj már!
Mit mondott az apád?
Hogy ne mondjak semmit, bárhogy is vernek.
„Ne mondj semmit, bárhogy is vernek!”
Szóval ezt mondtad, mi?
Kérem, uram, ne bántsa apámat!
Ne bántsa, kérem!
Mindent elmondok!
Azadnak van egy nővére.
Azadnak van egy nővére…
Pontosan milyen stratégiát követnek, Kumar?
Árulja el!
Uram, a csapatom éjt nappallá téve dolgozik az ügyön.
Igaz, hogy kicsúsztak a markunkból,
de keressük őket, és biztosíthatom…
Ne is folytassa, Kumar!
Már az egész kabinet engem nyaggat.
Mondja meg az igazat:
van bármilyen stratégiája?
Csak rohangálnak fel-alá, mint a fejetlen csirkék!
Válaszokat akarok!
Huszonnégy órát kérek, uram.
Déjà vu-m van.
A minisztérium már nem bízik abban, hogy megoldjuk az ügyet.
De én igen.
Hallotta, mit mondtam…
Huszonnégy órán elül elkapjuk őket, uram.
Tudja, az enyém a felelősség…
de teljesen megbízom magában.
Nem fog csalódni bennem, uram.
Kapja el a rohadékokat!
Uram.
Kérdezze meg!
Bácsi… látta ezt az embert?
Rohadék!
Tőlük is!
- Igen? - Itt lakik Szapna Grover?
- Igen, a feleségem. - Jól van.
- Mi a baj? - Félre!
- Uram, kérem… - El az útból!
Kutassák át a házat!
Az emeletet is!
Minden zugba nézzenek be!
- De uram… - Kik maguk?
Mi baj van? Kérem, árulják el!
Nézzenek át mindent!
Az emeleten is! Bárhol rejtőzködhetnek.
- Miért nem… - Arra menjenek!
- Tovább! - Kérem, árulják el, mi történik!
- Hamarosan megtudja. - Sehol senki.
Hogy érti ezt? Kit keresnek?
Hol van Azad?
- Azad? - Vegyék őrizetbe!
- Vigyék! - Ne! Várjanak!
- Vigyék! - Uram, ez valami félreértés…
Valami tévedés történt!
Majd az őrsön tisztázzuk!
Semmi közünk Azadhoz!
Szia! Miért nem veszed fel a telefont?
Mi történt? Mit csinálsz itt?
Mit csinálok itt?
Nem jöttél haza, és látni akartalak.
Újabb támadás történt?
Az Arora-ügy két gyanúsítottját…
kórházba szállítottuk,
és megszöktek.
Az én őrizetemből.
És?
A főnökasszony törölte a szabadságomat.
Hogy tehet ilyet?
Legalább nem függesztett fel.
Níti, megígérted, hogy elutazunk.
Most meg azt mondod…
Jobb lett volna, ha felfüggeszt.
Te is egyenruhát hordasz, de nem becsülöd meg.
Nem az én hibám, ha nem tudod összeegyeztetni a házasságot és a munkát.
Veled beszéltem telefonon, amikor megszöktek.
Tényleg?
Szóval már ezért is engem hibáztatsz!
Mint azoknál a felvételeknél.
Nem a hívásom miatt szöktek meg.
Ha naponta hússzor hívsz, nem tudok a munkámra koncentrálni!
Értsd meg, mekkora stresszel jár ez az ügy!
Ó, örvendek!
Níti Szing, parancsnokhelyettes.
Nekem is stresszes ez a helyzet, érted?
Eltávot kértem, és minden megtakarított pénzem elment az utazásra.
Tudom.
Ne kelts bűntudatot bennem!
Én is szeretnék elmenni.
Mégis mit kéne tennem?
Beszélj a főkapitány-helyettessel! Mondd meg, hogy muszáj elutaznod.
Én szórjam el nyugodtan a pénzt,
csak apádéval spórolsz?
Ha ennyire zavar a dolog, utazz el anyáddal,
akkor nem vész kárba a pénzed.
Nem tartjuk a kapcsolatot a feleségem rokonaival.
Így igaz, uram. Azóta nem, hogy férjhez mentem.
És mi van a pénzzel, amit az öcséd összerabol?
Fogadok, hogy kaptok belőle!
Kapzsi kis korcsok!
Bármit megtesztek, hogy zabálhassatok, mi?
Felelj a kérdésre!
Higgye el, uram, Szapnának már semmi köze sincs a családjához.
Nem tarthatnak itt minket!
- Kuss! - Uram!
Uram, mi nem tettünk semmit!
Tisztességes család vagyunk.
Kérem, engedjenek el minket!
- Kuss legyen! - Uram!
Seggfej! Majd megtanítalak én a tisztességre.
Ha nem titeket kérdezlek, fogjátok be a pofátokat!
Hé! Vigyék át őket a szomszéd szobába!
Uram, kérem, engedje el az apósomékat!
Idős emberek már…
És mi van a testvéreddel, aki idős emberek fejét zúzza be?
Már hét gyilkosságot követett el!
Áruld el, hol van Azad!
A testvéred, nem? Biztos mindent tudsz róla.
Beszélj!
- Uram, kérem! - Uram…
- Kérem! - Maradj!
Kérem, uram!
DZSUGNU - AZAD
TORONTÓI EGYETEM: ÉRTESÍTÉS CSANDNI CHATURVEDI…
TANULMÁNYI EREDMÉNYE
JELENTŐSEN ROMLOTT, EZÉRT…
- Ki kell mennem a mosdóba. - Jó.
Asszonyom!
Ki kell mennem a mosdóba.
Uram!
Jöjjön!
Szia, anya!
Szaksi vagyok.
Hogy érzed magad?
Értem.
Munmun jár már iskolába?
Ez nagyszerű!
Hát, igen, folyton szolgálatban vagyok.
Uram…
Alszom, anya…
Miért lógsz az egyetemről?
Nem lógok, bejárok az órákra.
Megkérdezem még egyszer, Csandni:
miért lógsz az egyetemről?
Ez bonyolult. Úgyse értenéd meg.
Hátha mégis.
Nem erről van szó! Most már hagysz végre aludni?
Megírták az egyetemről, hogy milyen rosszak az eredményeid.
Miért nem nézed meg, hány óra van itt, mielőtt felhívsz?
Mindig akkor hívsz, amikor neked jó.
Azért, mert épp ráérsz,
nem kell pont most megbeszélnünk a dolgot.
Hé! Hova megy? Álljon meg!
Majd felhívlak reggel, ha lesz kedvem beszélgetni. Szia!
Állj!
- Hova megy? - Segítsen rajtunk, asszonyom!
- Kérem! - Mi folyik itt? Ki ez?
- Nem csináltunk… - Gyerünk!
…semmit, mégis behoztak! Kérem…
Maga alszik odakint, Rasmi? Vigye innen!
Vigye ki innen!
Kérem, hallgasson meg!
Engedjék el a családomat! Bántják őket!
Talán szerenádot kellene adnunk nekik?
Semmibe veszitek az emberi életet!
Régebben fosztogattatok, most már gyilkoltok is!
Hogy tudsz aludni éjszakánként?
És ahelyett, hogy segítenétek nekünk, csak egymást segítitek!
Mi a faszért törődjek veletek, ha nem vagytok képesek segíteni nekünk?
De…
- Kérem… - Azonnal vigye ki innen!
Kérem, asszonyom, csak hallgassa meg, amit…
- Bassza meg! - Kérem, hallgasson meg!
Te meg hova tűntél?
Azt hitted, túljársz az eszünkön?
Asszonyom?
Kísérje az ügyeletes tiszt irodájába azt a nőt, aki bejött hozzám!
Máris megyek.
Nagyon sajnálom, egyszerűen…
elvesztettem a türelmemet.
Nagyon sajnálom.
Kérem, mondja el, amit akart!
Én is sajnálom, asszonyom.
Az egész családomat őrizetbe vették,
csakis a származásom miatt.
Azad csak távoli rokonom.
Kérem, segítsen rajtunk!
Az apósom és az anyósom nem fogja kibírni, ha megverik őket.
- Kérem! - Ígérem, hogy nem bántjuk őket.
De Mr. Csadda mindenkit megfenyegetett.
Csak azt engedi el, aki ad neki 15 000 rúpiát.
Micsoda?
Ne féljen!
Mi ez a 15 000 rúpia?
Mr. Csadda mindenkinek azt mondta,
ha kap 15 000 rúpiát,
kihúzza őket a bandatagok listájáról.
A mi nyelvünkön mondta, hogy a többi rendőr ne értse.
De hát honnan szerezzünk…
Kenőpénzt kért ezektől az emberektől,
és megfenyegette őket, hogy bajba kerülnek, ha nem fizetnek?
Micsoda?
Maga tényleg hisz ezeknek a bűnözőknek?
Ellenőriztem az állításaikat, Mr. Csadda.
És tudjuk, milyen házat épített magának,
annak ellenére, hogy csak körzeti kapitány volt.
Asszonyom, mindenki tudja, hogy azt a házat úgy örököltem.
És azt is jól tudja, mióta küzdök, hogy megkapjam a nyugdíjamat.
A fogamhoz kell vernem a garast! Hát hogy mondhat ilyet?
Ha szeretné, több bizonyítékot is szerezhetek,
de szerintem azt maga sem akarja.
Vegyen át tőle mindent, Szubas!
Eleget segített, most már elmehet.
Asszonyom…
talán tiszteletlenség tőlem,
de hadd mondjam meg,
hogy a segítségem nélkül nem fogja megoldani ezt az ügyet.
Ezek a szemetek át fogják verni magát.
És ha hagynám, hogy maradjon, maga verne át bennünket.
Szégyen, hogy magához hasonló alakok is szolgálnak nálunk.
Mielőtt elmegy, visszaad minden pénzt, amit elvett ezektől az emberektől.
Most azonnal.
- Gondoskodjon arról, hogy megtegye! - Igenis!
- Asszonyom, a nyugdíjam… - Felejtse el!
Mondjatok igazat, rendőrök!
DELHI RENDŐRSÉG
Uram!
Feladják magukat.
Dzsairádzs, vegye őrizetbe őket!
Jöjjön velem, Mr. Szing!
Azt hiszitek, ez valami szálloda,
és akkor jöttök-mentek, amikor akartok?
Nos, mi a helyzet?
Kérem, asszonyom, hadd magyarázzam meg a dolgot!
Az ügyfeleim ártatlanok.
Akkor miért szöktek meg?
Attól tartottak,
akkora port kavar az ügy, hogy végül halálra ítélik őket.
Történt már ilyesmi a rendőrség segítségével.
De elmondtam nekik, hogy nem minden rendőr ilyen.
Hogy vannak tisztességes rendőrök is.
Meggyőztem őket, hogy adják fel magukat.
Azért, mert ön vezeti a nyomozást.
Viszont csak azért, mert maga az ügyvédjük,
még nem részesülnek különleges bánásmódban.
Nem is várok el ötcsillagos ellátást, asszonyom.
De kérem, értse meg, milyen könnyű bűnbaknak kikiáltani azokat,
akik ehhez a kisebbséghez tartoznak.
Valóban mások a szokásaik,
és az emberek félnek attól, amit nem ismernek.
De nem hagyhatjuk, hogy börtönbe kerüljenek valamiért,
amit nem követtek el.
Megszöktek az őrizetből egy gyilkossági nyomozás során.
Ennek következményei lesznek.
Rendben.
Hadd mutassak valamit!
Bízzon bennem!
Mikor megszöktünk, rögtön abba a szállodába mentünk.
Ott voltunk, amikor a következő gyilkosság történt.
Végig odabent voltunk,
ki se mentünk.
Itt vannak a hotel biztonsági felvételei.
Az időkódokból látszik,
mikor érkeztek, és mikor távoztak.
És az Arora-ügyhöz sincs közük.
Nem is voltak Delhiben aznap éjjel.
Ez az alibijük?
Önök is a biztonsági felvételek alapján tartóztatták le őket, nem?
Ha gondolja,
kikérheti a szálloda melletti bankautomata felvételeit is!
Vessék össze őket a szálloda felvételeivel,
és látni fogják, mikor érkeztek és távoztak a védenceim.
Ti pedig…
mondjátok el!
Mondjátok el, mit kerestetek az első gyilkosság helyszínének közelében!
Mondjátok el az igazságot, ne féljetek!
Egy rablást terveztünk, azt a helyet néztük meg magunknak.
Nem azt a házat, ahol a gyilkosság történt.
Egy másikat.
Mire készültetek?
Semmilyen betörést nem jelentettek a környékről.
Miért küldtetek oda minket feleslegesen?
Azért nem jelentették, mert piszkos pénz volt.
Azad kapott egy tippet az egyik éjjeliőrtől.
Azt mondta, hogy aznap éjjel rengeteg készpénz lesz az egyik házban.
Már informátoraik is vannak?
Egyszer már felhagytunk ezzel, uram.
De belefáradtam a munkámba.
Azad meg meddig élhetett volna meg a lopásokból?
Kiterveltünk egy utolsó balhét.
Hogy legyen elég pénzünk…
és saját üzletbe kezdjünk.
Szóval fogtuk a pénzt, és leléptünk.
Nem bántottunk senkit, még a bútorokhoz se nyúltunk!
Nézzenek csak utána!
Mennyi pénz volt?
- Hárommillió. - Hárommillió.
És kinek a háza volt az?
SZACSDÉVA SZADAN
Betörés, nálunk?
Igen. Hárommillió rúpiát vittek el.
Készpénzben.
Ez lehetetlen, uram.
Egyszerű mandulakereskedő vagyok,
miért tartanék itthon ennyi pénzt?
Ez valami félreértés lesz, uram.
Mr. Szacsdéva…
Huszonkilenc éve vagyok rendőr.
És azt tapasztaltam, néha a mandula is felfrissíti ugyan az emlékezetet…
de egy pofon mindig segít.
Tessék! Hátha eszébe jut valami.
Uram, mi lenne, ha…
megoldanánk valahogy a dolgot?
Mire nem megy az ember egy kis fenyegetéssel!
Folytassa!
DELHI RENDŐRSÉG - DÉLI KÖRZET
- Mit csinál? - Javasolhatok egy jó hashtaget, uram?
Mindenki bennünket szid, muszáj visszavágnunk.
Az ráér.
Kérje le ennek a bankautomatának a felvételeit!
Itt van Dzsugnu… és Azad is.
A kurva életbe!
Egész éjjel ott voltak.
Van másik kijárat?
Nincs, uram.
Dzsairádzs…
Asszonyom!
Megvan a felvétel. Mutassa meg!
Pont a hotel mellett van a kamera.
Nézze, most mennek be!
Mutassa meg azt, amikor kijönnek!
Ma délután hagyták el a hotelt,
azaz egész éjjel odabent voltak.
Igazat mondanak. Hárommillió rúpiát loptak el a házból,
de nem jelentették az esetet, mert piszkos pénzről volt szó.
Szacsdéva aszalt gyümölcsökkel kereskedik,
ez csak aprópénz neki.
Stimmel az alibijük.
Én megmondtam,
nem ők a maga emberei.
Semmi közük a gyilkosságokhoz.
Ami azt is jelenti, hogy a törzseknek sincs semmi közük az ügyhöz.
Bárki alsóneműre vetkőzhet,
és leutánozhatja a módszereiket.
Szóval, ha nincs konkrét bizonyítéka, kérem, hagyja ki ebből a törzseket!
De nem engedhetem szabadon őket:
megszöktek az őrizetből egy gyilkossági nyomozás során.
Beszélnem kell a felettesemmel.
Asszonyom!
Mi tudnánk arról, ha a Kaccsa-Banyian
tényleg újra aktív lenne.
Micsoda? Megőrült, Vártika?
Ezt hallani se akarom! Végre elértünk valamit.
De nem bűnösök, uram.
A sajtó már hírét vette a dolognak:
az emberek boldogok, hogy elkaptuk őket.
Majd a bíróság eldönti, bűnösök-e, ez nem a maga dolga.
Sajnálom, de nem támogatom a javaslatát.
Ez nem egy javaslat, uram.
Ez az igazság:
ezek az emberek nem bandatagok.
Vártika, a belügyminiszter azonnal felhívott,
amint megtudta, hogy elkaptuk őket.
Ez a hivatalos narratíva.
A gyanúsítottak a Kaccsa-Banyian tagjai,
amíg meg nem cáfolják ezt.
Ez pont az ellenkezője annak, amit a jogrendünk kimond!
Mindenki ártatlan, amíg be nem bizonyosodik a bűnössége.
Nem egyetemistákról van szó, akiknek tönkretesszük az életét!
Ha ártatlanok, a bíróság majd felmenti őket.
Nem értek egyet önnel, uram.
Mi van, ha halálra ítélik őket?
Azt javaslom, tegye félre az érzelmeit.
Csak elő kell vezetnie a gyanúsítottakat
az esti sajtótájékoztatón,
aztán azt csinál, amit akar.
Kitől kapom a parancsokat? A főkapitánytól, vagy…
Ebbe ne menjünk bele! Semmit sem tehetek.
Az esti sajtótájékoztatón elővezeti a foglyokat.
Ez a végső szavam.
Anya küldött ruhát és ennivalót.
A törzsi közösségek igyekeznek beilleszkedni a társadalomba.
MAI TÉMÁNK: VAJON MIND BŰNÖZŐK?
Nem ítélhetjük el őket néhány személy miatt.
És mit mondana az áldozatok hozzátartozóinak?
Mi van azokkal, akik állandó rettegésben élnek?
- Mit tesz a rendőrség? - Nem ez a probléma…
SAJNÁLOM, HOGY HAZUDTAM
ÉS HOGY KIABÁLTAM VELED
CSANDNI
Nekünk, az itt lakóknak, össze kell fognunk…
Szia, anya!
Szia!
Olvastam, hogy elkaptátok azt a két fickót. Gratulálok!
Anya, bevallottam, hogy hazudtam, és tényleg lógtam az egyetemről,
hogy a barátaimmal lehessek.
Olyan barátokkal, akiket nem is ismersz, de te semmit se reagálsz.
Mi baj van?
Hosszú.
A Kaccsa-Banyian?
Beszéltem Kritivel, aki azt mondta, örül, hogy elkaptátok őket,
mert az ő nagyszülei is egyedül élnek.
Nem ez a helyzet, Csandu.
Hogy érted ezt?
A két személy, akit letartóztattunk, nem tartozik a bandához.
Akkor miért tartóztattátok le őket?
Mert a társadalom peremén élnek.
Az alapvető emberi jogaiktól is megfosztják őket,
csak mert egy adott törzsbe születtek.
Akkor engedd el őket!
Nem csak én hozom a döntéseket.
Van egy rendszer, egy hierarchia…
De ugye nem hagyod, hogy ez történjen?
Hát, a jószándék nem mindig elég ahhoz, hogy elérd, amit akarsz.
Én nem értek ezekhez a dolgokhoz, anya,
de tudom, hogy a jó oldalra fogsz állni.
Akkor is, ha egyedül te leszel ott.
Később hívlak még. Szia!
Dzsairádzs!
Ó! Asszonyom…
Este kilenckor sajtótájékoztatót tartunk,
és elővezetjük Dzsugnut és Azadot, mint első számú gyanúsítottakat.
Arcokat akarnak látni.
Szubas!
Igen, asszonyom?
Engedje el a többieket!
Menjenek arrébb!
Jól van, mindenki elmehet. Gyerünk!
Maguk is elmehetnek.
Menjenek haza!
Asszonyom…
mindenkit elengedtünk.
Kaptunk pár jelentést a törzsek tagjai ellen elkövetett gyűlöletbűntényekről.
Mihez kezdjünk Dzsugnuékkal?
Asszonyom!
Nyugodjanak meg, kérem! Minden kérdésre válaszolni fogunk.
Csak egyesével, kérem!
Mutassák meg a gyanúsítottakat, hadd lássák őket az emberek!
Erre semmi szükség ahhoz, hogy megválaszoljam a kérdéseiket.
- Asszonyom! - Asszonyom!
Az ezekbe a törzsekbe tartozó személyek
mindig is a bűnözésből éltek.
Miért nem alkalmaznak valamilyen végleges megoldást?
Mégis hogy érti ezt?
A törzseknek számos tagja van,
és nem mindegyikük bűnöző.
- Asszonyom! - Asszonyom!
Nem hagyom, hogy a média ítélkezzen felettük.
Kérem, szorítkozzanak az üggyel kapcsolatos kérdésekre!
Szörnyű bűntettekről beszélünk, asszonyom:
többszörös gyilkossággal vádolják őket!
Javasolja-e a Delhi rendőrség
a halálbüntetés kiszabását?
- Egy kérdést, asszonyom! - Asszonyom!
Asszonyom!
Elnézést, asszonyom!
Elég bizonyítékkal rendelkezünk ahhoz, hogy kijelentsük,
a gyanúsítottak nem a Kaccsa-Banyian tagjai,
és nem ők követték el a bűntényeket.
Felelősséget…
Felelősséget vállalunk a város lakóinak biztonságáért.
A Delhi rendőrség mindent megtesz,
hogy elejét vegye a támadásoknak.
Ígérem, hamarosan elfogjuk a tetteseket,
akik súlyos büntetésben részesülnek majd.
De mi van a törzsek által elkövetett gyilkosságokkal?
Kihagyná ebből a törzseket, kérem?
Nem egy törzset üldözünk,
hanem azokat a személyeket, akik elkövették a bűntényeket.
Ezt írják meg!
Asszonyom!
Szállítsák ki őket!
Kifelé!
Figyeljetek!
Az illető, akit kiraboltatok,
nem tesz feljelentést.
Szóval elengedünk titeket.
Szabadok vagytok.
Már sokszor vittek el rendőrautóval,
de most először hoztak haza vele.
Kapjátok össze magatokat, jó?
Hagyjatok fel a rablással!
Rendben?
- Rendben. - Menjetek!
Guddu!
Állj készen… Éjfélkor.
Ez az?
Mindig a legdrágább frizurákat csináltatja magának.
És mindent külföldről vesznek.
Akkor itt kellett volna kezdenünk.
Várj egy kicsit!
Van ott még valaki.
Rejtsd el a fegyvert!
Baszd meg, ez kész tömeg!
Kit érdekel?
Mit kezdünk velük?
Vannak páran.
Na és?
Megoldjuk.
Miért zártad be az ajtót?
Nyisd ki!
- Nyisd ki! - Hé!
Megőrültél?
Ne nevezz őrültnek!
Nem megyünk be.
Túl veszélyes.
Eddig megúsztuk, mert nem kockáztattunk.
Nyisd ki ezt a rohadt ajtót!
Figyelj…
Nem hagyom, hogy meghalj.
Nem azért, mert szeretlek,
hanem mert ha elkapnak,
mindannyiunkat lebuktatsz.
Inkább megöllek, mint hogy ez történjen.
Megértetted?
A feliratot fordította: Pordán Ferenc